Popokatepetlio šlaitų vienuolynai

Popokatepetlio šlaitų vienuolynai – UNESCO pasaulio paveldo objektas centrinėje Meksikoje, Moreloso ir Pueblos valstijose. Tai 14-os katalikų vienuolynų (pranciškonų, dominikonų ir augustinų) grupė, XVI a. įsikūrusi Popokatepetlio ugnikalnio pašlaitėse. Šie vienuolynai sugebėjo per trumpą laiką evangelizuoti didžiumą Popkatepetlio apylinkių gyventojų ir tapo pavyzdžiu tolesnėms misijoms Meksikoje ir kitur Lotynų Amerikoje.

Popokatepetlio šlaitų vienuolynai pradėti statyti XVI a., tuoj po Meksikos užkariavimo. Pirmieji 1524 m. atvyko pranciškonai, vėliau juos sekė dominikonai (1526 m.) ir augustinai (1533 m.). Popokatepetlio šlaitų vienuolynams būdingas didelis, atviras atrijus priešais vienanavę bažnyčią su atvirąja koplyčia (capilla abierta). Konvertitai rinkdavosi į didelius atvirus atrijus, o ne į pačią bažnyčią; ten būdavo aukojamos ir Šv. Mišios. Toks išplanavimas buvo priimtinesnis vietos gyventojams nes priminė būdingą vietos šventyklų stilių. Vienuolynai būdavo aptveriami tvirta, aukšta, dažnai pilių architektūrą primenančia siena, nes siekta išvengti indėnų antpuolių. Būdinga tai, kad vienuolynuose kryžiai dažniausiai vaizduoti be Nukryžiuotojo, taip siekiant nesukelti sąsajų su indėnų praktikuotu žmonių aukojimu. Vienuolynai veikė kaip kultūriniai, švietimo centrai, juose steigėsi ligoninės, pradėjo vystytis prekyba, aplink juos išaugo miestai.

Dauguma vienuolynų išsilaikė geros būklės iki šių laikų; tik keletas nukentėjo nuo žemės drebėjimų.

 Vienuolynų sąrašas 
 UNESCO kodas Paveikslėlis Pavadinimas Vietovė Valstija Koordinatės 702–001 border|200px Šv. Apaštalo Mato vienuolynas ir bažnyčia Atlatlahukanas Morelosas  702–002 border|200px Kuernavakos Šv. Mergelės Marijos Ėmimo į Dangų katedra Kuernavaka Morelosas  702–003 border|200px Buvęs Šv. Dominyko konventas San Andres Huejapanas Morelosas  702–004 border|200px Buvęs Šv. Dominyko konventas Oakstepekas Morelosas  702–005 border|200px Buvęs Šv. Apaštalo Jokūbo konventas Okuitukas Morelosas  702–006 border|200px Šv. Kristaus Gimimo konventas Tepostlanas Morelosas  702–007 border|200px Šv. Jono Krikštytojo konventas Tetela del Volkanas Morelosas  702–008 border|200px Šv. Jono Krikštytojo konventas Tlajakapanas Morelosas  702–009 border|200px Šv. Viliumo konventas Totolapanas Morelosas  702–010 border|200px Šv. Jono Krikštytojo konventas Jekapikstla Morelosas  702–011 border|200px Nekaltojo Prasidėjimo konventas Sakualpan de Amilpasas Morelosas  702–012 border|200px Šv. Pranciškaus Asyžiečio konventas San Andres Kalpanas Puebla  702–013 border|200px Šv. Mykolo Arkangelo konventas Huechocingas Puebla  702–014 border|200px Šv. Mergelės Marijos Ėmimo į Dangų konventas Točimilkas Puebla 

Kategorija:Meksikos statiniai
Kategorija:Katalikų vienuolynai